section_heading: Nenya
paragraph_text: Nakon što je Sauron poražen, a Jedinstveni Psten uništen počela je blijediti i moć ovog prstena. Galadriel je Nenyu odnijela sa sobom u Mithlond te zajedno s drugim nositeljima vilenjačkih prstenova otputovala dalje na Zapad. Nakon odlaska prstena počela je blijediti magija i ljepota Lóriena. I čudesna stabla mallorna polagano su uvenula, s izuzetkom onog stabla u Hobbitonu kojega je zasadio Samwise Gamgee i koje je raslo još stoljećima. Lórien je polagano napuštan da bi 121. godine Četvrtog doba kad je Arwen otišla tamo umrijeti bio sasvim napušten i u ruševinama.